天佛院記1

第一回  無影山前頒諭旨  〇賜天音遊佛院

天雷法鼓震迷沉    兵守四門保元神

天心不動觀自在    將伏龍虎好煉金    吾等

天兵天將  侍衛

母駕  齊至佛軒  恭參

天母  百叩佛安  嚴衛殿旁  不再多宣  嘩嘩  止

二九盤中藏天機    十字街頭真無疑

八卦爐內存性主    宿斗同助收圓期    吾等

二十八宿  護隨

母駕  齊降佛壇  禮參

母座  百叩娘安  各盡職責  護守法壇  嘩嘩  止

法界震動為收圓    律令森嚴絕不寬

諸神聽令行賞罰    部鎮乾坤大道全    吾等

關張呂岳  法律諸部  隨侍

母駕  齊臨佛閣  叩謁

母娘  諸賢道安  禮儀守全  不可嘩喧  不再多示

退立一邊  嘩嘩  止

三畏遵守五德行    天喚有緣速收情

主宰勿亂養本性    考磨無動觀明燈    吾乃

三天主考  茂田師兄  隨侍

母駕  來降佛軒  參叩

母座  問安弟妹，不再多言  退侍一邊  哈哈  止

五倫八德性王身    教行模範學真人

聖道無他率天命    君子活佛濟凡塵    吾等

五教聖人  同侍

聖駕  來降佛樓  叩畢

天母  面諸賢真  各等安然  持此機筆  略示幾言

天運燃眉  迷人失安  紅塵災劫  誰箇脫煩

天心至慈  引導一番  天堂地獄  風光已傳

得道佛子  略有可攀  究竟之處  要悟恐難

白陽明師  十八天然  心有所感  特請

母命  真禪傳宣  以引原人  皆登佛岸  吾等心慰

特助靈觀  天佛院景  一一訴全  代代真傳

借此文宣  收圓三佛  普收蘊數  同歸靈山  哈哈止

月明水清顯本性  慧光普照渡眾生

菩提大覺證原來  薩道如如是心經    吾乃

月慧菩薩  隨侍

母駕  降至天壇  參謁

母顏  諸徒可安  今有重任  將臨此間  天人合一

方可辦圓  天時緊急  勿可苟安  人人守玄

合同抱全  真經將演  豈可雜亂  爾師天然

隨後來降  諸賢肅靜  洗心恭參  吾不多言  哈哈止

天開龍華辦收圓    然而原人少深參

古今大道未曾變    佛身本來萬德全  吾乃

天然爾師  隨侍

母駕  降來佛壇  叩謁

慈母  再面諸徒  今日佳辰  壬戌年閣  臘月嬋娟

明明圓圓  萬里雲空  一塵不染  心海清涼

冷風吹送  天候寒寒  道心暖暖  壇內正氣

一片團團  天時地利  人心皆圓  好個佳兆

玄機滿滿  三曹大事  將顯此土  金雞三唱

未會收圓  天時已至  速引緣人  同歸故鄉  哈哈止

妙有妙無道天心    善體母懷假成真

觀天察地知明曉    音聲形色非元神    吾乃

南海古佛  隨侍

慈駕  來降天壇  不再多示  恭立一旁  哈哈止

金船載滿原人歸    光說不練爾怎回

祖祖相傳唯此性    師指玄闕我是誰    吾乃

中一路祖  隨侍

母駕  降至佛樓  參叩

天母  會見徒孫  英賢旁侍  聽吾批言  爾師天然

為匡倒顛  特請天命  准覽佛院  提調亡靈

歸空大仙  各述實情  收圓性理  借文載焉

各職主事  並洩真傳  此會之由  緣熟當然  哈哈止

雲開明月現    寶典渡有緣

二法是妄念    童心最天然  吾倆

雲寶二童  侍隨

天母  來降佛壇  叩謁

慈顏  問安諸賢  今日佳期  天心將現  此中之機

不多言宣  三才靜心  恭候

慈娘  聖批金篇  嘻嘻停

維正三界十方開    皇尊至上母如來

上乘妙法皆如是    帝光普照金蓮台    吾

明明上帝萬靈真宰

率諸佛子  降至東川  步入佛軒  機管在握

未言淚沾  思之末劫  心懷哀傷  觀爾東土

迷兒慘澹  個個受難  誰人能救  誰人能挽  咳咳止

三千大千一玄關    三曹震動要收圓

諸天星斗皆下凡    人間戲台辦一番

午未交接非小可    奈何原子不知全

酒色財氣心門鎖    貪嗔痴愛使心亂

認假為真迷本性    鏡花水月失當前

燒殺虜掠處處見    更有國土起烽煙

氣數將盡大劫現    愚痴蒼生實可憐

揮動機筆訴心言    寄語皇兒脫塵緣

九六皆為母分性    一個不歸心如煎

看看天時已緊急    收圓之事救劫先

諸佛諸祖發大願    普開大道把命傳

神州天然功最大    蓬萊月慧子系連

關張呂岳顯神通    飛鸞闡理率眾仙

無極真理漸普化    開荒也見出紅蓮

天壇處處繼佛極    時時勸化道心堅

無奈人心五蘊重    分別對待金線顛

爾我是非皆執著    害了天命大法船

道盤天盤誰實曉    萬教齊發各爭先

地獄天堂遊記出    濟佛帶領跨仙蓮

指導佛子齊向前    挽救善根天理建

三曹風光人間傳    天佛院景猶迷團

視無所見聽不全    修道佛子費思量

十字街頭虎口張    組組之間爭評算

有人師心來自用    有人稱祖三寶刪

三寶心法不深會    縱識亂言斷佛丹

有執術流動靜者    美名性命雙修全

佛規師心皆輕棄    膽大包天喊收圓

三六七二假天命    弓長彌勒魔冒擔

有者誆人重點玄    互爭天命自我狂

假公濟私肥私囊    貪功爭果把道傷

諸般迷陣遍佈滿    可憐皇兒心茫茫

收圓之事稟天理    豈是一地一人當

深思要化此迷團    必使真相人人觀

彌勒稟告上項事    觀音慈悲也請命

十八天然重領旨    保舉悟緣遊院天

師徒同訪天佛院    洩盡真詮造金篇

此任重大關收圓    應時應緣真理宣

領命三曹各關口    開門同助遊記全

不得違命稍忽視    神人合力把道傳

白陽令旗關大千    非比兒戲莫迷頑

六萬年載頭一遭    佛子同肩助天盤

地獄遊記把罪絕    天堂風光道展寬

九陽關口磨道志    兜率宮中好團圓

彌勒皇兒開淨土    龍華三會收殘頑

弓長代祖掃塵染    妙善神通把苦散

娑婆蓮國來創建    淨土大同彌勒宣

至此大開收圓會    九六齊引證羅漢

三佛收圓天早定    望助天盤證靈山    咳咳止

夫道本無言，以言契道。法本無法，以法引心。所謂「言語道斷，心行處滅」者也。一切萬法皆由理性生滅，是故應緣不變，不變應緣，絲毫不染，自如自由，半點無礙。圓通法界，同體大悲。萬德俱足，無緣大慈。參贊天地化育主宰，轉開萬世覺路法輪。此者，代代祖師，五教聖人所稟、所傳之真也。

時天運正逢延康，午未交接。人間知識大開，文明盛炎，物質生活福享至極，可比天上樂土。所憾堪悲者，人心空執色身諸識之滿足，竟爾出賣三界至尊至貴之本性。是以良心不復光明，生活轉成黑暗煉獄。「道德」本乃維持生命秩序之筋骨，而今東土眾生，靈海空虛，主宰無依。宛然已似散渙軀體之「失心人」也。理性既隱則真理難顯，自然行為離軌而造業輪迴矣。嗟夫！禍福無門，惟人自召，天心至慈，豈有無端降劫之理。今日紅塵之中，諸痛諸苦，諸災諸難，在在皆為眾生共業所成。悲哉！經云「自性自度，佛不能度」。自業理當自解自消，迷味凡夫，一味牽附外塵而不識自心，不明本性與  母同體之理。只盼佛救卻不思躬親耕耘佛土心地，豈有歸鄉面  母團圓之日？

昔時，  母吾分別差下五教聖人，代代祖師降駐塵寰，代天傳真，立教引緣各化一方。所稟所侍者，亦是  母心無極真理，妙有真空之義。只因應緣所關，隨地隨才，方便表達之故，人間遂遺千萬經典教理，成就萬世覺路天梯。可嘆人心痴迷，鮮能澈悟本來同體之真諦，互作勢力對視，銅牆鐵壁，門戶自是。甚而相伐相傷，哀哉！同胞手足，豆箕相煎，豈是  母眼忍見？痛心之餘再遣皇兒彌勒、濟公、觀音齊齊領命，共擔收圓萬歧，同皈本來聖業。繼敕關、張、呂、岳諸子，領率諸星斗下凡，披荊斬棘為助收圓天盤，普收蘊數之先鋒。是故白陽令起，三曹聽旨，各顯神通引度信徒。以去惡修善而化劫，由化劫而創開人間淨土，大同佛國。四海皈真，五方認本。斯時彌勒皇兒必臨東土，於龍華菩提樹下，修證大覺並轉法輪。初會度九六、二會度九四、三會度九二......。使淨土原人，聞法見法，齊會佛之正見。超生了死，斷煩捨法，皆登羅漢以上之果位。此者，天開龍華，白陽佛子普度收圓之原由也。

白陽之聖事，自弓長、子系愛兒奉令歸隱，道轉蓬萊以來。人間異端邪說橫行，假祖師、假弓長競相出於道中，諸如：有自稱已領師尊、師母天命者；有自稱係師母之正統者；有自傲是真金線者；有自負唯一能辦收圓者；有宣揚「幼師」在彼處而自誇者；有以擁有「小布袋」自命不凡者；有以「後弓長」自居者。甚有另起爐灶自創三寶者。種種行徑不一而足。鳴呼！邪法猖獗，以迷引迷，蒼生何所適從？望觀人海，費盡諸佛心血所建立之聖業基石，竟將毀於一旦矣！

值此道盤紊亂，風雲變色，日月無光之際，三十六假弓長，七十二假彌勒，亦將陸續出現紛亂道場，傷害無數修子慧命，皇兒千萬謹記，澈底研悟白陽三寶真實妙心。自然不為花言巧語所欺，若還跟隨邪理邪說盲修瞎煉，則永無超脫之期，永斷佛根矣！

蓬萊佛土實心參修之佛子，應如何以辨明清濁者？母言：「唯真理可為諸兒金線」。所謂：「是道則進，非道則退」是也！在此曙光將至之前，必有千怪萬魔大放妖言，以考慧迷、分玉石，  母懷切盼兒等慎心慎足，勿墮魔圈，自討阿鼻。言及於此，淚濕沾襟，寄望弓長皇兒，借機著作遊記，公開天佛院實相，掃盪道盤妖氛，早化人間為淨土也。

六萬年來僅此番    驚動三曹魔難安

青紅兩期天上客    皆赴龍華助天盤

千辛萬苦把道降    祈望有緣齊登岸

塵海早捨放諸緣    清淨寸土皈靈山

收圓大事人間辦    娑婆世界化蓮邦

三佛同肩白陽令    走馬傳道真理貫

萬仙下凡來助陣    星宿援幫大收圓

午未交接劫已至    地上會面眾靈官

蓬萊仙島稟金線    諸兒切切聽母言

屈指算算時有限    奮勇前進破魔圈

性理真傳遊記述    個個用心勤悟參

處處奔走相告傳    代母挽救眾迷頑

手足同敦合心丹    龍華會上天倫滿

各人了愿去成全    為道苦口心田寬

成就萬德金剛體    同合佛子慶團圓

走筆至此不再宣    率諸佛子返理園    咳咳退